Държавен вестник, бр. 96, 2012 г., стр. 97

БРОЙ  96	
Д Ъ Р Ж А В Е Н  В Е С Т Н И К 	
СТР.  97  
▪ Простота при организация на ежедневната 
работа, ясно разпределение на правомощия и 
отговорности.
Недостатъците на тези структури на ВиК 
дружествата са повече, като основните от тях са:
▪ Неправилно разположени звена, като напри­
мер логистичните функции и складовото стопанство 
се намират на пряко подчинение на главния ин­
женер, вместо за тях да отговаря финансистът на 
фирмата, което би довело до по-добро управление 
на паричните потоци и запасите на фирмата. В 
някои дружества в рамките на звеното по кадрово 
осигуряване е разположено и деловодството, вместо 
да бъде локализирано в звеното по администра­
тивно обслужване, където му е системното място. 
Възможно е също йерархичната подчиненост на 
звената по информационна поддръжка да не е 
определена.
▪ Неравномерно натоварване на първото упра­
вленско равнище. Най-натоварени в дружествата 
са управителят и главният инженер.
▪ Обикновено функциите по перспективно 
развитие са концентрирани в управителя, главния 
инженер и инвестиционното звено. Няма практика 
по създаване на звена за изпълнение на временни 
задачи, проектни екипи, които могат да внесат 
гъвкавост на структурата, която да отговаря на 
динамичните условия на външната среда.
▪ Масово е слабото развитие на звена за работа 
с клиентите, за обработка на жалби и връзки с 
обществеността. Според данни от бизнес плановете 
на 50 ВиК дружества за 2007 г. средното годишно 
постигнато ниво на отговор на писмени жалби на 
потребителите в 14-дневен срок е 0,82 при норма 
от 0,99. Маркетингът на продукцията на фирмата 
обикновено е разсеян между няколко звена и на­
всякъде определено е подценен като управленска 
функция. Често се среща липса в организационно-
управленската структура на звена за управление 
на човешките ресурси. Тази функция най-често е 
прикачена към звената по заплащане и кадрово 
осигуряване.
Съществуващите организационно-управленски 
структури на ВиК дружествата са дуалистични, 
защото съчетават елементи на минали структури 
и по-съвременни виждания за организиране на 
работата на дружеството. Тези структури са в на­
чален етап на преобразуване, незавършени са и в 
този си вид не могат да отговорят на изискванията, 
предявявани към модерните компании от сферата 
на публичните услуги.
Необходимо е да започне системното изграж­
дане на нови организационни структури, които да 
представляват елемент от цялостната стратегия за 
развитие на дружествата. Новата структура трябва 
да интегрира в себе си всички управленски функции 
на едно съвременно предприятие, обърнато към 
своите клиенти и отговарящо на очакванията на 
заинтересованите си лица. 
Направеният анализ и обобщения от този раздел 
дават аргументи за средна оценка по отношение 
на дефанзивния институционален капацитет и 
ниска оценка за стратегическия институционален 
капацитет по отношение на организационно-упра­
вленската структура на предприятията (вж. Фигура 
4). Дружествата са започнали да правят реформа 
на организационно-управленската си структура, 
която обаче представлява по-скоро защитен ре­
флекс на промяната в средата за функциониране, 
отколкото да отразява и да е в синхрон с цялостна 
стратегия за развитието им. Поради тази причина 
някои важни звена в тази структура не са развити 
или само формално съществуват, което се отра­
зява на вътрешната структура на фирмата и на 
отношенията є с клиентите. 
Фиг. 3.4. Оценка на институционалния капацитет 
по отношение на организационно-управленската 
структура на предприятията
Организационно-управленска структура
оценка
институционален капацитет
дефанзивен
стратегически
средна
ниска
3.1.3.4. Експлоатационна дейност
Експлоатационната дейност на ВиК дружествата 
е специфична и обхваща разнообразни дейности, 
като експлоатация и поддръжка на водопровод­
ната и канализационната дейност, поддържане на 
системата за отстраняване на аварии, осигуряване 
на качеството на питейната вода, пречистване на 
отпадъчните води, управленските информационни 
технологии, обслужването на потребителите и 
помощните дейности на фирмите.
Организация на експлоатационната дейност
Организацията на експлоатационната дейност 
в дружествата е йерархически подредена. Основ­
ните принципи на съставянето є са: близост до 
използваните ресурси, разпределяне на обслуж­
ването на цялата мрежа от териториални звена, 
близост до потребителите и подчиненост на цен­
тралното управление. Основните структури, които 
отговарят за експлоатацията и поддръжката във 
ВиК дружествата, са експлоатационните райони. 
Експлоатационните райони са организирани, като 
са използвани три критерия:
▪ Съществуващата административно-територи­
ална структура.
▪ Концентрацията и важността на обектите на 
ВиК мрежата.
▪ Центровете на потребление.
Обикновено центърът на областта представлява 
един самостоятелен район, няколко общини от 
областта също образуват един район. По-големи 
и важни обекти, като язовири и ПСОВ с локален 
център на потребление, също образуват отделни 
райони.
По този начин във всяко ВиК са формирани 
по няколко експлоатационни района. Експлоата­
ционните райони се подразделят на технически 
райони, които обхващат най-често 1 – 2 близки 
общини или района в областните градове. 
В повечето случаи експлоатационните райони 
се ръководят от ВиК инженери с дългогодишен 
опит в дружеството. В техническите райони са 
локализирани по няколко души персонал и мал­
ко предимно ремонтна и транспортна техника. 
Всеки технически район има малък склад за най-
необходимите материали за аварийни ремонти, а 
централният склад се намира в областния град.